Digue'm quines son les entitats d'aquest text:
Maria Carme Junyent Figueras (Masquefa, l'Anoia, 4 de febrer de 1955) és una lingüista catalana. És professora de lingüística a la Facultat de Filologia de la Universitat de Barcelona, duu a terme la recerca en l'àmbit de les llengües amenaçades, l'antropologia lingüística i les llengües de la immigració a Catalunya. És la directora del Grup d'Estudi de Llengües Amenaçades (GELA) i autora d'una àmplia obra sobre la situació de les llengües del món i la diversitat lingüística. Va estudiar filologia a la Universitat de Barcelona. Després va completar la seva formació a Alemanya, a la Universitat de Marburg i la Universitat de Colònia, i més tard als Estats Units, a la Universitat de Califòrnia. Es va doctorar a la Universitat de Barcelona amb la tesi La classificació de les llengües d'Àfrica: el bantu i una hipòtesi (més) sobre la seva expansió. L'any 1992 va participar en la fundació del Grup d'Estudi de Llengües Amenaçades per al coneixement i estudi de la diversitat lingüística. Va formar part del comitè d'experts consultats per a la redacció de la Declaració Universal dels Drets Lingüístics (1996) i va ser membre del Comitè Científic Internacional de Linguamón – Casa de les Llengües. Va formar part dels fundadors de la Revista d'Igualada, de la qual és membre del consell de redacció des de 1999. Ha dirigit la realització de l'inventari de les llengües que es parlen a Catalunya, que actualment ja supera les 300. Ha comissariat les exposicions "Les llengües a Catalunya" i "Les llengües dels catalans" per donar-les a conèixer. També ha intervingut en diferents debats, com ara la gestió de les llengües en una possible Catalunya independent, on defensa que no hi hauria d'haver llengües oficials atès que, segons ella, a les llengües dominants l'oficialitat no els cal i a les subordinades no els serveix de res. El 2010 va organitzar la jornada Visibilitzar o marcar: repensar el gènere en la llengua catalana, de la qual es van publicar les actes el 2013. A partir d'aquesta jornada es va consensuar un document que té com a punt clau el reconeixement del gènere no marcat o masculí com a inclusiu del marcat o femení i garanteix, doncs, que cap organisme pot obligar a escriure documents amb formes desdoblades (nens i nenes, catalans i catalanes, etc.). Posteriorment, ha publicat alguns articles divulgatius sobre la qüestió. Actualment treballa com a professora de lingüística general a la Facultat de Filologia de la Universitat de Barcelona. Va ser guardonada amb la Creu de Sant Jordi l'any 2019 "per la seva llarga trajectòria en l'estudi i la defensa de la diversitat lingüística a Catalunya i al món".
Maria Carme Junyent Figueras : persona, Masquefa : Entitat_Geopolítica, Anoia : Entitat_Geopolítica, Universitat de Barcelona : educació, Catalunya : Entitat_Geopolítica, Alemanya : Entitat_Geopolítica, Universitat de Marburg : educació, Universitat de Colònia : educació, Estats Units : Entitat_Geopolítica, Universitat de Califòrnia : educació, Comitè Científic Internacional de Linguamón – Casa de les Llengües : organització, Les llengües a Catalunya : cultura, Les llengües dels catalans : cultura, Grup d'Estudi de Llengües Amenaçades (GELA) : organització, La classificació de les llengües d'Àfrica: el bantu i una hipòtesi (més) sobre la seva expansió : obra_escrita, Grup d'Estudi de Llengües Amenaçades : organització, Revista d'Igualada : mitjans_massius, Visibilitzar o marcar: repensar el gènere en la llengua catalana : cultura